## Pravilnik o primjeni računskog plana proračuna za Glavnu knjigu II (Knjiga imovine, obveza i izvora vlasništva)

### NN 68/1996 (9.8.1996.), Pravilnik o primjeni računskog plana proračuna za Glavnu knjigu II (Knjiga imovine, obveza i izvora vlasništva)

# MIINISTARSTVO FINANCIJA

Na temelju članka 24. Uredbe o računovodstvu proračuna ("Narodne
novine", broj 96/94.) ministar financija donosi

## PRAVILNIK O PRIMJENI RAČUNSKOG PLANA PRORAČUNA ZA GLAVNU KNJIGU II (KNJIGA IMOVINE, OBVEZA I IZVORA VLASNIŠTVA)

I. TEMELJNE ODREDBE

Članak 1.

Državni proračun, proračuni jedinica lokalne samouprave i uprave, izvanproračunski
fondovi, tijela državne uprave i državne vlasti, tijela jedinica lokalne‚
samouprave i uprave, kao i druge pravne osobe kojima se sredstva za plaće
ili izdaci osiguravaju u državnom proračunu i proračunima jedinica lokalne
samouprave i uprave (u daljnjem tekstu: proračun i proračunski korisnici),
iskazuju podatke o stanju i promjenama imovine, obveza i izvora vlasništva
a prema sadržaju računa propisanih Pravilnikom o računskom planu proračuna
koji se odnosi na Glavnu knjigu II (Knjiga imovine, obveza i izvora vlasništva).

Članak 2.

Proračun i proračunski korisnici iz članka 1. ovog Pravilnika koji upravljaju
(gospodare) imovinom, odnosno primaju ili daju zajmove, obvezni su u svom
knjigovodstvu osigurati podatke o stanju imovine, obveza i izvora vlasništva
na način propisan ovim Pravilnikom.

Članak 3.

(1) Proračun i proračunski korisnici obvezni su u svom knjigovodstvu
iskazivati podatke po skupinama računa, podskupinama računa, odjeljcima
i osnovnim računima iz računskog plana proračuna.

(2) Proračun i proračunski korisnici mogu osnovne račune iz računskog
plana proračuna raščlanjivati na analitičke i subanalitičke račune prema
svojim poţrebama.

Članak 4.

(1) Prvo otvaranje u Glavnoj knjizi II provodi se na temelju bilančnih
početnih stanja utvrđenih popisom (inventurom). (2) Na temelju određenih
poslovnih, promjena koje se evidentiraju u Glavnoj knjizi I (bez obzira
gdje se navodi) nastaju i promjene u imovini, potraživanjima, obvezama
i izvorima vlasništva koje se usporedno evidentiraju u Glavnoj knjizi II.
(3) Na računima Glavne knjige II stanja evidentirana na određeni dan čine
bilancu stanja.

Članak 5. (1) Unos podataka u Glavnu knjigu II temelji se na vjerodostojnim,
istinitim urednim knjigovodstvenim ispravama.

(2) Knjigovodstvena isprava je pisani dokaz o nastaloj financijskoj
promjeni odnosno transakciji u proračunu u pisanom obliku ili na magnetskom
mediju.

(3) Knjigovodstvena isprava služi istovremeno kao podloga za nadzor
i reviziju.

(4) Izvorna isprava može se sastaviti i napisati elektroničkim računalom,
poluautomatom, pisaćim strojem ili ručno.

(5) Zakonski predstavnik proračuna i proračunskog korisnika ili osoba
na koju je prenesena ovlast zakonskog predstavnika proračuna ůsvojim potpisom
na ispravi jamči da je isprava istinita i da točno pokazuje financijsku
promjeniu u proračunu i kod proračunskog korisnika.

(6) Potpis iz stavka 6. ovog članka može biti ručni ili elekronički.

Članak 6.

(1) Oblik vođenja Glavne knjige II ovisi o tehnici unosa nastalih financijskih
promjena odnosno transakcija u proračunu i kod proračunskog korisnika.

(2) Kod ručne ili poluautomatizirane obrade podataka, Glavna knjiga
II vodi se u obliku slobodnih ili uvezanih listova.

(3) Kada se Glavna knjiga II vodi pomoću elektroničkog računala podaci
se unose u odgovarajuće nositelje.

II. PRIMJENA RAČUNA RAČUNSKOG PLANA PRORAČUNA ZA GLAVNU KNJIGU
II (KNJIGA IMOVINE, OBVEZA I IZVORA VLASNIŠTVA)

SKUPINA 600 - DUGOTRAJNA IMOVINA

Članak 7.

Na skupini računa 600 - Dugotrajna imovina - iskazuju se:

- zemljišta i ostala materijalna imovina u državnom vlasništvu;

- građevinski objekti u državnom vlasništvu;

- uredski namještaj i oprema u državnom vlasništvu;

- prijevozna sredstva u državnom vlasništvu;

- tvornička postrojenja, strojevi i oprema u državnom vlasništvu;

- ostala materijalna imovina u državnom vlasništvu;

- nematerijalna imovina u državnom vlasništvu;

- nabava zaliha;

- izgradnja kapitalnih objekata.

Članak 8.

(1) Na skupini računa 600 - Dugoţrajna imovina, podskupina računa 10

- Zemljišta i ostala materijalna imovina u državnom vlasništvu - iskazuju
se:

zemljišta, šume, zemljišta za rudarsku eksploataciju i ostalo te ispravak
vrijednosti podskupine računa 10. (2)

Na skupini računa 600 - Dugotrajna imovina, podskupina računa 20

- Građevinški objekti u državnom vlašništvu iskazuju se stambene zgrade
i stanovi, poslovne zgrade i ostale poslovne zgrade i ispravak vrijednosti
podskupine računa 20.

(3) Na skupini računa 600 - Dugotrajna imovina podskupina računa 30
Uredski namţeštaj i oprema u državnom vlasništvu

- iskazuje se: namještaj (ormari, stolovi, stolice i dr.) kompjuteri,
pisaći strojevi i dr. sistemski software, telefonske centrale s pripadajućim
instalacijama i aparatima, kućni aparati, kuhinjska oprema, laboratorij,
medicinska oprema, oprema za znanstveni rad, ostali namještaj, oprema i
ispravak vrijednosti podskupine računa 30.

(4) Na skupini računa 600 - Dugotrajna imovina podslaupina računa. 40

- Prijevozna sredstva u državnom vlasništvu

- iskazuju se: osobni automobili, traktori, kombiji, kamioni, terenska
vozila, motocikli, brodovi, brodice i čamci, trajekti, helikopteri, zrakoplovi
i ispravak vrijednosti podskupine računa 40.

(5) Na skupini računa 600 - Dugotrajna imovina, podskupina računa 50
- Tvornička postrojenja, strojevi i oprema u državnom vlasništvu - iskazuju
se: tvorničke hale, oprema za proizvodnju, strojevi, električne instalacije,
kuhinja, laboratorij, ambulanta, ostala nespomenuta tvornička postrojenja,
strojevi, prema i ispravak vrijednosti podskupine računa 50.

(6) Na skupini računa 600 - Dugotrajna imovina, podskupina računa 60
- Ostala materijalna imovina u državnom vlasništvu - iskazuju se: izdaci
za višegodišnje nasade u državnom vlasništvu, osnovno stado, ostala nespomenuta
materijalna imovina i ispravak vrijednosti podskupine računa 60.

(7) Na skupini računa 600 - Dugotrajna imovina, podskupina računa 70
- Nematerijalna imovina u državnom vlasništvu - iskazuju se: osnivački
izdaci, izdaci za istraživanje i razvoj, patenti, licence, koncesije, zaštitni
znaci i ostaIa slična prava, financijska imovina, priprema, planiranje‚
i upravljanje projektom i ispravak vrijednosti podskupine računa 10.

(8) Na skupini računa 600 - Dugotrajna imovina, podškupina računa 75
- Nabavke zaliha - iskazuju se: zalihe materijala, zalihe sitnog inventara
i ispravak vrijednosti podskupine računa 75.

(9) Na skupini računa 600 - Dugotrajna imovina, podskupina računa 80
- Izgradnja kapitalnih objekata - iskazuje se: izgradnja cesta, željeznica
i mostova, izgradnja zračnih, pomorskih i riječnih luka i lučica, izgradnja
spomenika, graničnih prijelaza, parkova i nacionalnih parkova, izgradnja
zgrada za javne institucije, izgradnja građevinskih objekata, strojeva
i opreme, građevinski materijal, građevinski radovi, izgradnja ostalih
kapitalnih objekata i ispravak vrijednosti podskupine računa 80.

Članak 9.

(1) Nabava dugotrajne imovine - nakon knjiženja u Glavnoj knjizi I,
provode se knjiženja u Glavnoj knjizi -II zaduženjem odgovarajućih imovinskih
računa uz odobrenje računa izvora vlasništva iz kojeg se fnancira ta nabava.
Na ovim računima knjiže se i izdaci investicijskog održavanja koji su u
Glavnoj knjizi I evidentirani na računu 600-90 - Investicijsko održavanje
knjiže se zaduženjem odgovarajućeg računa dugotrajne imovine na kojoj su
nastali ti izdaci uz odobrenje računa izvora vlasništva.

(2) Izdaci za pripremne radove, planiranje i upravljanje projektom -
nakon knjiženja u Glavnoj knjizi I provode se knjiženja u Glavnoj knjizr
II - zaduženjem odgovarajućih računa u okviru računa 600-70-050 uz odobrenje
računa izvora vlasništva. Nakon završetka izgradnje svote sa ovih računa
prenose se na odgovarajuće račune izgradnje kapitalnih objekata - zaduženjem
računa kapitalnog objekta na koji se ti izdaci odnoše uz odobrenje spomenutih
računa pripremnih rađova, planiranja i upravljanja projekto. Na računu
600-10-050-85 - Izdaci po ugovoru - evidentiraju se.i dani predujmovi na
analitičkim računima u okviru ovoga osvnog računa. Po obračunu izvršenih
radova vezanih uz. dane predujmove, svote s računa predujmova se prenose
na račune kapitalnih objekata na koje se ti radovi odnose.

(3) Ulaganja u izgradnju odnosno izradu dugotrajne imovine koja se obavljaju
sukcesivno kroz duže razdoblje evidentiraju se na računima u skupini 600
- podskupina 80 - Izgradnja kapitalnih objekata. Tijekom izgradnje (izrade)
zadužuje se odgovarajući račun u skupini 600 - podskupini 80 uz odobrenje
računa izvora vlasništva. Po završetku izgradnje dugotrajne imovine zadužuje
se odgovarajući račun dugotrajne imovine uz odobrenje računa 600 podskupine
80 na kojem je evidentirana izgradnja te imovine. lstodobno se ta dugotrajna,
imovina evidentira u pomoćnoj knjizi (popis) kapitalne, imovine.

(4) Prijenos izgrađene ili nabavljene dugotrajne imovine bez nadoknade
drugom korisniku - zadužuje se izvor vlasništva za sadašnju vrijednost
imovine za nabavnu vrijednost odobrava se račun 600-80 ili odgovarajući
drugi račun imovine na kojem je evidentirana. Za otpisanu vrijednost zadužuje
se račun ispravka vrijednosti dugotrajne imovine koja je prenesena drugom
korisniku.

(5) Prodaja dugotrajne imovine - za sadašnju vrijednost zadužuje se
odgovarajući račun izvora vlasništva, za otpisanu vrijednost zadužuje se
odgovarajući račun ispravka vrijednosti, a za nabavnu vrijednost odobrava
se račun dugotrajne imovine koja je prodana. Ako prema odluci vlasnika
novčana sredstva ostvarena prodajom nisu iskorištena za izdatke tekuće
godine, koncem godine se u Glavnoj knjizi I zadužuje račun zamjenskog fonda
uz odobrenje računa novčanih sredstava.U Glavnoj knjizi II se usporedno
zadužuje račun novčanih sredstava uz odobrenje računa zamjenskog fonda.

(6) Dugotrajna imovina dobivena bez nadoknade knjiži se u Glavnoj knjizi
II zaduženjem odgovarajućeg računa dugotrajne imovine u korist izvora vlasništva.
Ako je dobivena imovina rabljena odnosno djelomično otpisana za nabavnu
vrijednost zadužuje se odgovarajući račun dugotrajne imovine, za ispravak
vrijednosti odobrava se odgovarajući račun ispravka vrijednosti, a za sadašnju
vrijednost odobrava se odgovarajući račun izvora vlasništva.

(7) Nabava zaliha materijala - nakon knjiženja u Glavnoj knjizi I, zalihe
se knjiže u Glavnoj knijizi II zadaženjem odgovarajućih računa zaliha u
korist analitičkog računa izvora vlasništva. Utrošak zaliha za izgradnju
kapitalnih objekata i za investicijsko održavanje, evidentira se zaduženjem
odgovarajućeg osnovnog računa u podskupini 600-80, odnosno odgovarajućeg
osnovnog računa u podskupini 600-90 uz odobrenje odgovarajućeg računa zaliha
materijala. Prijenos drugom korisniku, evidentira se zaduženjem izvora
vlasništva u korist računa zaliha. U Glavnoj knjizi II vode se.samo zalihe
koje se u Glavnoj knjizi I evidentiraju na računu 600-15-010 - Zalihe materijala.

(8) Sitni inventar - nakon knjiženja u Glavnoj knjizi I - knjiži se
zaduženjem računa sitnog inventara uz odobrenje analitičkog računa 600-75-200-00
- Ispravak vrijednosti.

(9) Ispravak vrijednosti dugotrajne imovine - vodi se na\_analitičkim
odnosno subanalitičkim računima po skupinama i podskupinama u okviru osnovnog
računa ispravka vrijednosti pojodine dugotrajne imovine Knjiženje se obavlja
zaduženjem odgovarajućeg računa izvora vlasništva iz kojeg je dugotrajna
imovina nabavljena uz odobrenje, odgovarajućeg analitičkog odnosno subanalitičkog
računa ispravka vrijednosti dugotrajne imovine.

KUPINA 800 - DANI DRŽAVNI ZAJMOVI I UDIO U GLAVNICI

Članak 10.

Na skupini računa 800 - Dani državni zajmovi i udio u glavnici iskazuju
se: - dani tuzemni zajmovi; - dani inozemni zajmovi; - udio u glavnici.

Članak 11.

(1) Na skupini računa 800 - Dani državni zajmovi i udio u glavnici,
podskupini računa 10 - Dani tuzemni zajmovi iskazuju se: dani zajmovi drugim
razinama vlasti, dani zajmovi građanima i kućanstvima, dani zajmovi nefinancijskim
organizacijama, dani zajmovi financijskim institucijama, ostali dani tuzemni
zajmovi i ispravak vrijednosti pođskupine raćuna 10.

(2) Na skupini računa 800 - Dani državni zajmovi i udio u glavnici,
podskupini računa 20 - Dani inozemniţ zajmovi - iskazuju se: dani zajmovi
drugim vladama i međunarodnim organizacijama, ostali dani inozemni zajmovi
i ispravak vrijednosti podskupine računa 20.

(3) Na skupini računa 800 - Dani državni zajmovi i udio u glavnici,
podskupina računa 30 - Udio u glavnici - iskazuje se: udio u glavnici javnih
poduzeća, institucija, udio u glavnici privatnih poduzeća i institucija,
udio u glavnici kod ostalih nespomenutih poduzeća i organizacija; udio
u glavnici u inozemstvu i ispravak vrijednosti podskupine računa 30.

Članak 12.

(1) Na skupini računa 800 - provode knjiženja svi proračuni i proračunski
korisnici koji daju zajrnove sukladno propisima.

(2) Nakon knjiženja danog zajma u Glavnoj knjizi I - prvodi se knjiženje
u Glavnoj knjizi II zaduženjem odgovarajućeg računa u skupini 800 uz odobrenje
analitičkog računa izvora vlasništva. Novčani udjeli u glavnici poduzeća
i institucija knjiže se na odgovarajućim računima udjela u glavnici na
način kao i dani zajmovi.

(3) Vraćanje zajma od dužnika - nakon knjiženja u Glavnoj knjizi I -
za istu svotu odobrava se u Glavnoj knjizi II odgovarajući račun u skupini
800 uz zaduženje analitičkog računa izvora vlasništva gdje se knjižilo
davanje zajma.

(4) Imovina dana za udio u glavnici - knjiži se u Glavnoj knjizi II
- zaduženjem odgovarajućeg računa udjela u glavnici uz odobrenje računa
imovine koja je dana kao ulog. Ako je dana imovina djelomično otpisana,
za ispravak vrijednosti se zadužuje odgovarajući račun ispravka vrijednosti.

SKUPINA RAČUNA 850 - FINANCIJSKA IMOVINA

Članak 13.

Na skupini računa 850 - Financijska imovina, podskupini računa 10 -Novac
u banci, akreditivi, novac u blagajni i ostala novčana sredstva iskazuju
se: novac na računu u banci, akreditivi, novac u blagajni i ostala novčana
sredstva i ispravak vrijednosti podskupine računa 10.

Članak 14.

(1) Na računima skupine 850 - iskazuje se stanje novčanih sredstava
u Glavnoj knjizi II prema nazivima pojedinih računa. Ovo stanje sastoji
se od:

- sredstava zamjenskog fonda;

- sredstava ostalih rezerviranja;

- stedstava stalne pričuve;

- novčanih viškova iz prethodnih godina;

- primljenih (a nerealiziranih) čekova i mjenica.

(2) Primljeni čekovi i mjenice - knjiže se zaduženjem odgovarajućeg
računa u Glavnoj knjizi II uz odobrenje računa - ostali izvori vlasništva.

(3) Realizirani (naplaćeni) čekovi i mjenice - knjiže se u Glavnoj knjizi
II zaduženjem analitičkog računa ostalih izvora vlasništva uz odobrenje
računa čekova i mjenica. Usporedno se obavlja knjiženje u Glavnoj knjizi
I.

SKUPINA RAČUNA 900 - DRŽAVNI DUG

Članak 15.

Državni dug - podrazumijeva se zaduživanje državnog proračuna, proračuna
jedinica lokalne samouprave i uprave i drugih korisnika proračuna u svezi
s izdanim obveznicama i drugim vrijednosnim papirima, te primljenim zajmovima.
Ovdje se ne vode druge obveze nastale u svezi prometa roba i usluga, obveze
prema zaposlenima, građanima i slično.

Članak 16.

(1) Na skupini računa 900 - knjiženja provode svi proračuni i proračunski
korisnici koji uzimaju zajmove sukladno propisima.

(2) Na skupini računa 900 - Državni dug, podskupina račun 10 - Tuzemni
državni dug - iskazuje se: državni dug od drugih razina vlasti, državni
dug od monetarnih vlasti, državni dug od poslovnih i depozitnih banaka,
državni dug od nefinencijskih institucija i ispravak vrijednosti podskupine
računa 10.

(3) Na skupini računa 900 - Državni dug, podskupina računa 20

- Inozemni državni dug- iskazuje se: inozemni državni dug i ispravak
vrijednosti podskupine računa 20.

Članak 17.

(1) Primljeni zajam - nakon knjiženja u Glavnoj knjizi I - provodi se
knjiženje u Glavnoj knjizi II zaduženjem analitičkog računa 950-24-200-00
- Ispravak vrijeţosti izvora vlasništva (za primljeni zajam) uz odobrenje
odgovarajućeg računa državnoga duga na skupini 900.

(2) Otplate primljenog zajma - nakon bilježenja u Glavnoj knjizi I,
zadužuje se u Glavnoj knjizi II odgovarajući račun u skupini 900 uz odobrenje
računa ispravka vrijednosti izvora vlasništva koji je bio zadužen kod primanja
zajma.

(3) Nenovčana emisija duga otplativa u novcu i preuzimanje obveza drugih
osoba - knjiže se u Glavnoj knjizi II zaduženjem analitičkog računa 950-20-200-00
uz odobrenje odgovarajućeg računa u skupini 900.

(4) Otplate po izdanim obveznicama i drugim vrijednosnim papirima iz
stavka (3) ovog članka - nakon knjiženja u Glavnoj knjizi I, provodi se
knjiženje u Glavnoj knjizi II zaduženjem računa u skupini 900 uz odobrenje
računa ispravka vrijednosti vlasništva na kojima su te obveze evidentiraae.

(5) Obračunane kamate - knjiže se zaduženjem analitičkog računa ispravka
vrijednosti izvora vlasništva uz odobrenje odgovarajućeg analitičkog računa
u skupini 900.

(6) Tečajne razlike - koncem obračunskog razdoblja knjiže se na analitičkim
računima u okviru osnovnih računa iz stavka 1. ovog članka, s time:

- ako je negativna tečajna razlika zadužuje se račun ispravka vrijednosti
izvora vlasništva uz odobrenje odgovarajućeg računa državnog duga,

- ako je pozitivna tečajna razlika zadužuje se odgovarajući račun državnog
duga uz odobrenje računa ispravka vrijednosti izvora vlasništva.

(7) Na računu 900-10-200-00 Ispravak vrijednosti - evidentiraju se razlike
između nominalne vrijednosti i tržne vrijednosti odnosno na temelju propisa
novoutvrđene vrijednosti državnog duga. Za smanjenu vrijednost zadužuje
se ovaj račun uz odobrenje analitičkog računa 950-20-200-00. Ispravak vrijednosti
izvora vlasništva koji je zadužen prilikom dobivanja zajma odnosno izdavanja
vrijednosnih papira. Ako se tržna vrijednost i povećava tada se zadužuje
račun ispravka vrijednosti izvora vlasništva uz odobrenje ovoga računa.

SKUPINA RAČUNA 950 - ZAMJENSKI FOND, OSTALA REZERVIRANJA I IZVORI
VLASNIŠTVA

Članak 18.

(1) Na računu 950-10-010 - Zamjenski fond - knjiže se izvori sredstava
formirani prodajom dugotrajne imovine.

(2) Na računu 950-10-020 - Ostala rezerviranja - knjiže se izvori sredstava
rezervirani tijekom godine za otplatu zajmova i druge namjene u skladu
s propisima i drugim aktima koje donosi ministar financija.

(3) Na računu 950-10-030 - Stalna pričuva - knjiže se izvori sredstava
koja se formiraju na temelju odluka nadležnog tijela u skladu s propisima.

Članak 19.

(1) Na računu 950-10-010-00 - Zamjenski fond - nakon knjiženja u Glavnoj
knjizi I knjiži se ista svota u Glavnoj knjizi II zaduženjem računa novčanih
sredstava uz odobrenje računa zamjenskog fonda.

(2) Nabava dugotrajne imovine iz sredstava zamjenskog fonda - nakon
knjiženja u Glavnoj knjizi I - knjiži se u Glavnoj knjizi II zaduženjem
odgovarajućeg računa dugotrajne imovine uz odobrenje računa izvora vlasništva.
Na koncu godine se za manjak prihoda u svezi te nabave zadužuje račun zamjenskog
fonda uz odobrenje računa novčanih sredstava u Glavnoj knjizi II.

(3) Sredstva zamjenskog fonda - su strogo namjenska i njihovo korištenje
predviđa se posebnim planom za tekuću godinu.

(4) Na računu 950-10-020-00 - Ostala rezerviranja - nakon knjiženja
rezerviranja u Glavnoj knjizi I - za rezervirana sredstva (za otplatu zajmova,
za rashode iz tekuće godine koji će biti plaćeni početkom naredne godine)
u Glavnoj knţizi II zadužuje se račun novčanih sredstava uz odobrenje računa
950-10-020-00. Prilikom plaćanja zadužuje se račun ostalih rezerviranja
uz odobrenje računa novčanih sredstava.

(5) Na računu 950-10-030-00 - Stalna pričuva - nakon knjiženja u Glavnoj
knjizi I - knjiže se sredstva izdvojena u stalnu pričuvu (na temelju zakona
odnosno financijskog plana) u Glavnoj knjizi II zaduženjem računa novčanih
sredstava uz odobrenje računa stalne pričuve. Dani zajmovi iz sredstava
stalne pričuve - knjiže se u Glavnoj knjizi II zaduženjem odgovarajućeg
analitičkog računa danih zajmova uz odobrenje novčanih sredstava. Primljene
otplate danih zajmova - knjiže se zaduženjem novčanih sredstava u Glavnoj
knjizi II uz odobrenje računa danog zajma iz stalne pričuve gdje je zajam
evidentiran. Ako se iz stalne pričuve daju bespovratna sredstva - zadužuje
se račun stalne pričuve a odobrava račun novčanih sredstava u Glavnoj knjizi
II. O svim spomenutim izdacima iz stalne pričuve vodi se posebna, evidencija
prema klasifikaciji izdataka iz računskog plana predviđenih za Glavnu knjigu
I.

Članak 20.

Na računu skupine 950 - podskupina 20 - Izvori vlasništva - knjiže se
izvori vlasništva iz proračuna, izvori vlasništva od vlastite djelatnosti
i ostali izvori vlašništva.

Članak 21.

(1) Izdaci plaćeni iz viška prihoda iz prethodnih godina - knjiže se
u Glavnoj knjizi I Na koncu obračunskog razdoblja (godine), nakon što se
utvrdi manjak prihoda u svezi tih izdataka i prilikom zaključnih knjiženja
u Glavnoj knjizi I ta svota knjiži se zaduženjem računa novčanih sredstava.
Nakon toga obavlja se zaključno knjiženje u Glavnoj knjizi II na način
da se zaduži odgovarajući analitički račun izvora vlasništva, gdje je višak
bio evidentiran, uz odobrenje računa novčanih sredstava. Ovi izdaci trebaju
se predvidjeti u proračunu odnosno financijskom planu, a za pokriće deficita
vezanog uz te izdatke treba predvidjeti višak iz proteklih godina.

(2) Dani zajmovi iz viška prihoda - knjiže se na način propisan u članku
12. ovog Pravilnika. Manjak prihoda nastao u svezi ovih zajmova iskazuje
se i evidentira na način iz stavka 1. ovog članka.

Članak 22.

Ispravak vrijednošti dugotrajne imovine - knjiži se izravno zaduženjem
odgovarajućih računa izvora vlasništva uz odobrenje analitičkih računa
ispravaka vrijednosti dugotrajne imovine na način propisan u članku 9.
stavak 9. ovog Pravilnika.

Članak 23.

Stanje na računima državnog duga i izvora vlasništva mora odgovarati
sadašnjem stanju na računima imovine.

III. PRIJELAZNE I ZAVRŠNE ODREDBE

Članak 24.

(1) Razna potraživanja (od kupaca, od zaposlenih i dr.) osim danih zajmova,
evidentirana na dan 31. prosinca 1994.g. - knjiže se na analitičkom odnosno
subanalitičkom računu 850-10-030-45 - Ostala novčana sredstva i prolazni
računi. Kad se naplate, obavlja se knjiženje zaduženjem računa novčanih
sredstava u Glavnoj knjizi II uz odobrenje ovih potraživanja, ako su potraživanja
bila uključena u prihode prethodnih godina. Ako ova potraživanja nisu knjižena
u prihode prethodnih godina - prilikom naplate obavlja se knjiženje u Glavnoj
knjizi I zaduženjem računa novčanih sredstava uz odobrenje odgovarajućeg
računa prihoda. Usporedno se knjiži u Glavnoj knjizi II na teret izvora
vlasništva, a u korist računa na kojem je knjiženo potraživanje.

(2) Razne obveze (prema dobavljačima, prema zaposlenima i dr.), evidentirana
na dan 31. prosinca 1994.g. - knjiže se na analitičkom odnosno subanalitičkom
računu 950-20-030-00 - Ostali izvori vlasništva. Kada se plate ove obveze,
obavlja se knjiženje zaduženjem ovih obveza a uz odobrenje novčanih sredstava
u Glavnoj knjizi II, ako su ove obveze bile uključene u izdatke prethodnih
godina. Ako ove obveze nisu teretile izdatke prethodnih godina - knjiže
se prilikom plaćanja u Glavnoj knjizi I zaduženjem odgovarajućeg računa
izdataka uz odobrenje računa novčanih sredstava. Usporedno se obavlja knjiženje
u Glavnoj knjizi II zaduženjem računa ostalih izvora vlasništva na kojem
su evidentirane uz odobrenje redovnog računa izvora vlasništva.

Članak 25.

Ovaj Pravilnik stupa na snagu danom objave u "Narodnim novinama".

Klasa: 400-06/96-01/13

Ur.broj: 513-06/96-9

Zagreb, 30. srpnja 1996.

Ministar financija

**mr. Božo Prka, v. r.**

Pravilnik, NN 68/1996-1296